Natascha McElhone

Natascha McElhone (født 14. desember 1969 i Wanton-on-Thames) er en britisk skuespiller, utdannet ved London Academy of Music and Dramatic Art.

McElhone startet sin karriere med biroller i fjernsyn og filmdebuterte i 1994. Hun var Picassos hustru Françoise i James Ivorys Surviving Picasso (Picassos kvinner, 1996) mot Anthony Hopkins og den unge Clarissa Dalloway i Marleen Gorris' film Mrs. Dalloway (1997) etter Virginia Woolfs roman. I 1997 hadde hun en rolle i filmen En fiende iblant oss.

Hun spilte sentrale roller i Peter Weirs The Truman Show (1998) og John Frankenheimers Ronin (1998) og var Rosaline i Kenneth Branaghs Love's Labour's Lost (Danser med Shakespeare, 2000). McElhone har siden medvirket i bl.a. Chen Kaiges film Killing Me Softly og Solaris (fra 2002) og i 2005 fikk hun en rolle i TV-serien Revelations. Hun hadde hovedrollen som Karen i fjernsynsserien Californication (2007–). I 2013 fikk hun en rolle i filmen Romeo og Julie. I 2022 spilte hun i den britiske drama-serien Hotel Portofino.

 Referanser 

 Eksterne lenker 


Kategori:Engelske skuespillere
Kategori:Personer fra Walton-on-Thames
Kategori:Skuespillere innen dataspill